বর্তমান বিশ্বে প্রায় সাড়ে ছয় কোটি শরণার্থীকে বিশ্বের সবরাষ্ট্র মিলেও নিতে পারতেছেনা। কিন্তু একাত্তরে সেই অভাবের যুগেও ভারত একাই এক কোটি শরণার্থীকে নিয়েছিলো। এশিয়ার লৌহমানবী ইন্দিরা গান্ধীর মতো মহামানবীর জন্ম না হলে সেদিন এই বিপন্ন মানবস্রোত কোথায় গিয়ে দাঁড়াতো একমাত্র আল্লাহই জানেন! তারপর উৎপীড়িত জাতির মুক্তির জন্যে তাঁরা লড়েছেন অকাতরে, বিনে হিসেবে রক্ত দিয়ে, সম্পদ দিয়ে আর জীবন দিয়ে। মুক্তিবাহিনী, মুজিববাহিনী, ভারতীয় বাহিনী আমাদের মুক্তিযুদ্ধে হয়ে গিয়েছিলো একাকার, ভাই-ভাই। বিনিময়ে ভারত কিন্তু কিছু দাবি করেনি। যুদ্ধ শেষে ফিরে গিয়েছে নিজ ভূবনে। পরিহাস হলো, আমাদের দেশের কিছু ডানপন্থী রাজনৈতিক দলের আজকের যুগের প্রাণভোমরাই হলো ভারত বিরোধিতার পুঁজি।